Եվա Սալվեյլ

Եվա Սալվեյլ (, ), ֆրանկո-կանադացի մոդել։

Կենսագրություն 
Եվան ծնվել է 1973 թվականի ապրիլի 7-ին Կանադայի Քվեբեկ նահանգի Մատանե փոքրիկ քաղաքում։

Եվան մոդելային կարիերայով սկսել է զբաղվել 18 տարեկանից։ Նա միշտ հիացել է քամելեոն մոդելներով, որոնք կարող են կրկին իրենց ներկայացնել աշխարհին, այնպիսին, ինչպիսին Լինդա Եվանգելիստան էր։

1990-ականների սկզբին Ճապոնիայում աշխատելով մոդել՝ Եվան սափրել է իր գլուխը և դաջվածք արել գլխին։ Դաջվածքները կատարվել են 800-ամյա չինական գտածոյից՝ առանց փոփոխության ենթարկելով դիզայնը։ Նրա բացառիկ տեսքը նկատել էր Ժան Պոլ Գոտյեն, և շուտով Եվան դարձավ եվրոպական նորաձևության մայրաքաղաքների թոփ-մոդելը։

1994 թվականի փետրվարին և 1995 թվականի փետրվարին նա երկու անգամ եղել է «Elle Canada» ամսագրի շապիկին։

Եվան հաճախ աճեցնում էր մազերը, ներկում սպիտակ, կարմիր կամ վարդագույն։ Վերջին տարիներին նա ունեցել է «սպիտակ կարճ ոզնի»-ի սանրվածք, բայց 2010-ին, երբ նա ավարտել է մոդելի կարիերան, կրկին սափրել է մազերը, և այժմ կրկին ճաղատ է։

Եվան առաջին անգամ հեռուստաէկրանին հայտնվել է 1994 թվականին, երբ նկարահանվել է Ռոբերտ Օլթմենի «Prêt-à-Porter» ֆիլմում։ Եվան խաղում էր ինքն իր դերը և հիշվում էր ֆիլմի վերջին տեսարանով, երբ եզրափակիչ ցուցադրության ժամանակ պոդիումում հայտնվեց բացարձակ մերկ։ 1997 թվականին նա նկարահանվել է Լյուկ Բեսոնի «Հինգերորդ տարրը» ֆիլմում. նա խաղացել է մարդկային կերպարով մանգալորներից մեկին, որոնք ցանկացել են խանգարել գլխավոր հերոսին հայտնվել տիեզերանավում։ Նկարահանվել է նաեւ «Օրինակելի արու», «Աստղ», «Պատանդ» ֆիլմերում։

2007 թվականի հունվարի 9-ին Թայրա Բենքսի շոուի «Coming Out Stories» հեռուստաէջի ժամանակ Եվան հրապարակավ հայտարարել է, որ լեսբուհի է։ Նա ասել է, որ իր համար այդ խոստովանությունը իրականում ոչինչ չի փոխել, նա ցանկանում էր օգնել ուրիշներին։ Եվան նաև հայտնվել է «Թոփ մոդել ամերիկյան ձեւով» շոուի 6-րդ եթերաշրջանի երկրորդ էպիզոդում, որտեղ նա մասնակիցներին պատմել է իր կարիերայի մասին և մի քանի խորհուրդներ տվել ճաղատ գլխով նկարահանվելու համար։

Հիմա Եվան այլևս չի աշխատում որպես մոդել։ Նա ներկայումս աշխատում է որպես դիջեյ՝ հանդես գալով DJ Evalicious անվամբ։ Նա ստեղծել է մի քանի սաունդթրեք՝ նորաձևության ցուցադրության համար։

Ցուցադրություններ 
 Նորաձևության ցուցադրություն — Աշուն-Ձմեռ 1993 Rifat Ozbek
 Նորաձևության ցուցադրություն — Գարուն-Ամառ 1994 Chanel, Emporio Armani
 Նորաձևության ցուցադրություն — Աշուն-Ձմեռ 1994 Gianni Versace
 Նորաձևության ցուցադրություն — Աշուն-Ձմեռ 1997 Bella Freud, Marina Spadafora, Romeo Gigli
 Նորաձևության ցուցադրություն — Գարուն-Ամառ 1998 Romeo Gigli
 Նորաձևության ցուցադրություն — Աշուն-Ձմեռ 1998 A Menos Cuarto, Armand Basi, Duyos & Paniagua, Palacio & Lemoniez, Peter Aedo, Roberto Torretta, Roger O.
 Նորաձևության ցուցադրություն — Գարուն-Ամառ 2000 René Lezard

Ֆիլմագրություն

Հետաքրքիր փաստեր 
 Սիրելի շպարի ապրանքանիշը՝ M.A.C.
 Եվան նշում է, որ նրա գեղեցիկ կառուցվածքը տրված է բնությունից։ Նաև հայտնում է, որ նրա սննդակարգը բաղկացած է բացառապես բնական մթերքներից։ Եվան խմում է շատ ջուր։
 Հարազատ լեզուն՝ ֆրանսերեն (պայմանավորված է նրանով, որ Քվեբեկը Կանադայի ֆրանսախոս շրջան է)։
 Նկարահանվել է Լենի Կրավիցի «Is There Any Love In Your Heart» տեսահոլովակում։

Ծանոթագրություններ

Արտաքին հղումներ 
 Eve Salvail: FMD 
 

Ֆրանսիացի մոդելներ
Կանադացի մոդելներ
Կանադացի կինոդերասանուհիներ